แอนดรูว์ แจ็กสัน

**แอนดรูว์ แจ็กสัน** (; 15 มีนาคม ค.ศ. 1767 – 8 มิถุนายน ค.ศ. 1845) เป็นประธานาธิบดีสหรัฐคนที่ 7 ตั้งแต่ ค.ศ. 1829 ถึง ค.ศ. 1837 เขามีชื่อเสียงขึ้นมาในฐานะนายพลกองทัพบกสหรัฐและเคยดำรงตำแหน่งในรัฐสภาทั้งสองสภา ปรัชญาการเมืองของเขาซึ่งมีอิทธิพลอย่างสูงต่อสมัยที่เขาเป็นประธานาธิบดี ได้กลายเป็นรากฐานของการเติบโตของประชาธิปไตยแบบแจ็กสัน (Jacksonian democracy) มรดกของเขายังคงเป็นที่ถกเถียง เขาได้รับคำชื่นชมในฐานะผู้สนับสนุนชาวอเมริกันชนชั้นแรงงานและผู้พิทักษ์สหภาพของรัฐ ขณะเดียวกันก็ถูกวิพากษ์วิจารณ์จากนโยบายเหยียดเชื้อชาติ โดยเฉพาะต่อชนพื้นเมืองอเมริกัน

แจ็กสันเกิดในอาณานิคมแคโรไลนาก่อนเกิดสงครามปฏิวัติอเมริกา เขากลายเป็นทนายความเขตแดนและแต่งงานกับเรเชล ดอเนลสัน โรบาดส์ เขาเคยรับรัฐการช่วงสั้น ๆ ในสภาผู้แทนราษฎรและวุฒิสภาสหรัฐในฐานะผู้แทนจากรัฐเทนเนสซี หลังลาออก เขาทำหน้าที่เป็นผู้พิพากษาในศาลสูงเทนเนสซีตั้งแต่ ค.ศ. 1798 ถึง ค.ศ. 1804 เขาได้ซื้อไร่ซึ่งภายหลังรู้จักกันในชื่อเดอะเฮอร์มิทิจ (The Hermitage) ทำให้เขากลายเป็นเจ้าของไร่ที่ร่ำรวยซึ่งได้กำไรจากการใช้แรงงานทาสชาวแอฟริกันอเมริกันหลายร้อยคนตลอดช่วงชีวิตของเขา ใน ค.ศ. 1801 เขาได้รับแต่งตั้งเป็นพันเอกของกองกำลังอาสาสมัคนเทนเนสซีและได้รับเลือกเป็นผู้บัญชาการ เขาเป็นผู้นำกองทัพในช่วงสงครามครีก ค.ศ. 1813–1814 โดยได้รับชัยชนะในยุทธการที่ฮอร์สชูเบนด์และเจรจาสนธิสัญญาฟอร์ตแจ็กสันซึ่งกำหนดให้ชนพื้นเมืองครีกต้องยอมยกที่ดินผืนใหญ่ในบริเวณที่เป็นรัฐแอละแบมาและจอร์เจียในปัจจุบัน ในสงครามที่เกิดขึ้นพร้อมกันกับอังกฤษ ชัยชนะของแจ็กสันในยุทธการที่นิวออร์ลีนส์ใน ค.ศ. 1815 ทำให้เขากลายเป็นวีรบุรุษของชาติ ต่อมาเขาเป็นผู้บัญชาการกองกำลังสหรัฐในสงครามเซมิโนลครั้งที่หนึ่ง ซึ่งนำไปสู่การผนวกดินแดนฟลอริดาจากจักรวรรดิสเปน เขาเป็นผู้ว่าการดินแดนฟลอริดาในช่วงสั้น ๆ ก่อนจะกลับสู่ตำแหน่งวุฒิสมาชิก เขาลงสมัครรับเลือกตั้งเป็นประธานาธิบดีใน ค.ศ. 1824 เขาได้รับคะแนนนิยมและคะแนนเสียงจากคณะผู้เลือกตั้งมากที่สุด แต่ไม่มีผู้สมัครคนใดได้เสียงข้างมากจากคณะผู้เลือกตั้ง ด้วยความช่วยเหลือของเฮนรี เคลย์ สภาผู้แทนราษฎรจึงเลือกจอห์น ควินซี แอดัมส์เป็นประธานาธิบดี ผู้สนับสนุนของแจ็กสันกล่าวหาว่ามีการ "ต่อรองที่ฉ้อฉล" ระหว่างแอดัมส์และเคลย์ (ซึ่งต่อมาได้เข้าร่วมคณะรัฐมนตรีของแอดัมส์) และเริ่มตั้งพันธมิตรการเมืองใหม่ที่กลายเป็นพรรคเดโมแครตในทศวรรษ 1830

แจ็กสันลงสมัครอีกครั้งใน ค.ศ. 1828 โดยเอาชนะแอดัมส์อย่างถล่มทลายแม้จะมีประเด็นเรื่องการค้าทาสและการแต่งงานที่ "ไม่ปกติ" ของเขา ใน ค.ศ. 1830 เขาลงนามในรัฐบัญญัติการโยกย้ายอินเดียน รัฐบัญญัตินี้ซึ่งถูกเรียกว่าเป็นการล้างชาติพันธุ์ ได้บังคับให้ชนพื้นเมืองอเมริกันหลายหมื่นคนต้องอพยพออกจากบ้านเกิดบรรพบุรุษทางตะวันออกของแม่น้ำมิสซิสซิปปี สิ่งนี้ส่งผลให้มีผู้เสียชีวิตหลายพันคน ในสิ่งที่ต่อมาเป็นที่รู้จักในชื่อเส้นทางธารน้ำตา แจ็กสันต้องเผชิญหน้ากับความท้าทายต่อความสมบูรณ์ของสหภาพเมื่อรัฐเซาท์แคโรไลนาขู่ว่าจะล้มเลิกภาษีศุลกากรเพื่อคุ้มครองสินค้าที่รัฐบาลกลางกำหนดไว้ในอัตราสูง เขาขู่ว่าจะใช้กำลังทหารเพื่อบังคับใช้ภาษี แต่ในที่สุดวิกฤตการณ์ก็คลี่คลายลงเมื่อมีการแก้ไขภาษีดังกล่าว ใน ค.ศ. 1832 เขายับยั้งร่างกฎหมายของรัฐสภาในการต่ออายุการตั้งธนาคารแห่งชาติที่สอง โดยให้เหตุผลว่าเป็นสถาบันที่ทุจริต หลังความขัดแย้งยืดเยื้อ ธนาคารแห่งนี้ก็ถูกยุบใน ค.ศ. 1835 แจ็กสันกลายเป็นประธานาธิบดีสหรัฐเพียงคนเดียวที่สามารถชำระหนี้สาธารณะได้ทั้งหมด หลังพ้นจากตำแหน่ง เขายังคงสนับสนุนการดำรงตำแหน่งประธานาธิบดีของมาร์ติน แวน บิวเรนและเจมส์ เค. โพล์ก รวมถึงการผนวกเท็กซัส

ความคิดเห็นร่วมสมัยเกี่ยวกับแจ็กสันมักแบ่งออกเป็นสองขั้ว ผู้สนับสนุนยกย่องเขาในฐานะผู้ปกป้องประชาธิปไตยและรัฐธรรมนูญสหรัฐ ในขณะที่นักวิจารณ์ชี้ให้เห็นถึงชื่อเสียงของเขาในฐานะนักกวนเมืองที่เพิกเฉยต่อกฎหมายเมื่อใดก็ตามที่เหมาะกับผลประโยชน์ของตน ในอดีต การจัดอันดับประธานาธิบดีทางวิชาการมักให้คะแนนการเป็นประธานาธิบดีของเขาว่าอยู่เหนือค่าเฉลี่ย อย่างไรก็ดี ในช่วงปลายศตวรรษที่ 20 ชื่อเสียงของเขาลดลง และในศตวรรษที่ 21 อันดับของเขาก็ลดต่ำลงในการจัดอันดับประธานาธิบดี

## Early life

## ชีวิตและงาน
ใน พ.ศ. 2364 **แอนดรูว์ แจ็กสัน**ดำรงตำแหน่งผู้ว่าการรัฐฟลอริดาฝ่ายทหาร ต่อมาในช่วงเวลาสงครามต่อสู้กับอังกฤษเมื่อ พ.ศ. 2355 แอนดรูว์ แจ็กสันได้รับมอบหมายให้เป็นผู้บัญชาการกองทัพอเมริกันส่วนใต้ ชื่อเสียงอันโด่งของแอนดรูว์ แจ็กสันเริ่มจากสงครามเมื่อครั้งที่รบกับอินเดียนแดงที่ครีก และมีชื่อเสียงมากขึ้นอีกครั้งจาการได้ชัยชนะต่อกองทัพอังกฤษที่นิวออร์ลีนส์ (พ.ศ. 2358) เหตุผลสำคัญที่ทำให้แอนดรูว์ แจ็กสันได้รับเลือกเป็นประธานาธิบดีเนื่องมาจากการได้รับการสนับสนุนอย่างท่วมท้นเกี่ยวกับนโยบายการพัฒนาแบบใหม่ที่เรียกกันภายหลังว่า “*ประชาธิปไตยแจ็กสัน*” (Jacksonian democracy) แอนดรูว์ แจ็กสันมีอิทธิพลและเป็นศูนย์กลางของวงการเมืองอเมริกันระหว่าง พ.ศ. 2363 – 2372

thumb|250px|อนุสาวรีย์แอนดรู แจ็กสันที่เมืองนิวออร์ลีนส์

ชื่อสมญา “โอลด์ฮิกกอรี” ที่ได้มาก็เนื่องการเป็นที่ได้รับการยอมรับว่าเป็นคนบึกบึนอดทน แอนดรูว์ แจ็กสันนับเป็นประธานาธิบดีคนแรกที่เกี่ยวข้องสัมพันธ์กับเขตชายแดนอเมริกัน แม้จะเกิดทางใต้คือที่เซาท์แคโลไลนา แต่เกือบตลอดชีวิต 
แจ็กสันนับเป็นประธานาธิบดีคนแรกที่เกี่ยวข้องสัมพันธ์กับเขตชายแดนอเมริกัน

## ดูเพิ่ม
* สนธิสัญญาไมตรีและพาณิชย์ ค.ศ. 1833 (สนธิสัญญาโรเบิร์ต) - สนธิสัญญาฉบับแรกที่กรุงรัตนโกสินทร์ลงนามกับสหรัฐ 

## อ้างอิง
*  The Cambridge Biographical Encyclopedia, Second Edition, Cambridge University Press 2000


หมวดหมู่:บุคคลที่เกิดในปี พ.ศ. 2310
หมวดหมู่:ประธานาธิบดีสหรัฐ
อแอนดรูว์ แจ็กสัน
อแอนดรูว์ แจ็กสัน
หมวดหมู่:บุคคลจากรัฐเซาท์แคโรไลนา
หมวดหมู่:บุคคลจากรัฐเทนเนสซี
หมวดหมู่:เสียชีวิตจากภาวะบวมน้ำ
หมวดหมู่:เสียชีวิตจากวัณโรค
หมวดหมู่:ผู้รอดชีวิตจากการลอบสังหาร
หมวดหมู่:ผู้รอดชีวิตจากฝีดาษ
หมวดหมู่:บุคคลในประวัติศาสตร์กรุงรัตนโกสินทร์